google/wiki40b huggingface dataset:
Priešlaivinė raketa

Priešlaivinė raketa (angl. anti-ship missile; rus. противокорабельная ракета) – valdoma raketa, skirta atakuoti antvandeninius laivus jūroje. Dauguma priešlaivinių raketų skrenda palei vandenį (5-50 m aukštyje). Kai kurių priešlaivinių raketų greitis viršija garso greitį, greičiausia tarp jų yra jau keletą kartų sėkmingai išbandyta
Rusijos raketa Cirkon su maksimaliu greičiu 8M.
Daugelis priešlaivinių raketų naudoja inercinio ir radiolokacinio valdymo kombinaciją. Dalis tokių raketų naudoja ir infraraudonąsias taikymosi sistemas, naudojančias šilumines laivų žymes. Kai kurios šiuolaikinės raketos dar gali naudoti ir valdymą radijo komandomis. Tokį valdymą naudojo pirmosios priešlaivinės raketos, sukurtos hitlerinėje Vokietijoje ir panaudotos 1943–1944 m. Viduržemio jūros karo teatre. Tokiomis raketomis vokiečiai paskandino ar sunkiai apgadino kelis laivus, pvz., kreiserį USS „Savannah“.
Dalis priešlaivinių raketų naudoja televizines taikymosi sistemas. Tokios raketos valdymo sistema turi laivo taikinio vaizdą ir, priartėjus iki tiesioginio matomumo nuotolio, lygindama jį su TV kameros gaunamu vaizdu, nuveda raketą į taikinį.
Priešlaivinės raketos yra priešlaivinių raketinių kompleksų šaudmuo. Kompleksus be raketų sudaro leidimo įrenginys ir valdymo sistema, įrengti laive, orlaivyje, antžeminėje mašinoje ar įtvirtintoje pozicijoje. Priešlaivinės raketos leidžiamos iš antvandeninių ir povandeninių laivų, bombonešių ir naikintuvų, sraigtasparnių, stacionariųjų ir judriųjų kranto baterijų.
Pagal tai, kur įrengtas leidžiamasis įrenginys, priešlaivinės raketos priskiriamos tipams laivas-laivas, oras-laivas ir kt.
Idėja

Šaltiniai

1. Tarptautinių žodžių žodynas, (c) Vyriausioji enciklopedijų redakcija, 1985
Jaluvka (Michalovo valsčius)

Istorija

1545 m. gyvenvietei suteiktos miesto teisės ir įkurta Jaluvkos Viešpaties Atsimainymo parapija. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. XIX a. įkurtos Jaluvkos žydų kapinės. Prieš II pasaulinį karą kaime gyveno apie 5000 žmonių, iš kurių apie pusė buvo žydai. Tarpukariu kaimas buvo Jaluvkos valsčiaus centras. Kaime buvo dvi katalikų bažnyčios, dvi cerkvės ir dvi sinagogos. 1921-1939 m. kaimas buvo Jaluvkos valsčiaus centras.
Parijai

Parijai – hinduistų terminas, apibūdinantis žemiau 4 indų visuomenės kastų (varnų) esančią žmonių grupę.
Toks pavadinimas kilęs iš pietinių darbinių kastų. Perkeltine prasme jis reiškia žmones, iš kurių atimtos visos teisės.
Parijai dirbo darbus, kurie buvo laikomi nešvariais ir kurių nedirbtų likusių 4 aukštesnių kastų nariai, pvz.: skerdė gyvulius, valė patalpas, dirbo krematoriume ir t. t. Tradicinėje indų bendruomenėje tokie žmonės buvo laikomi už kastų sistemos ribų.
Juos taip pat vadino harijanamais, neliečiamaisiais, šunėdžiais.
Zigmas Kuzmickis

Biografija

1905 m. tėvams grįžus į Lietuvą, vaikystę praleido Kunigiškių kaime (dab. Anykščių rajone), lankė Kunigiškių pradžios mokyklą. 
1912–1915 m. mokėsi Šiaulių gimnazijoje. Prasidėjus karui, kartu su gimnazija evakavosi į Voronežą (Rusija) ir ten 1917 m. ją baigė.
Grįžęs į Lietuvą, 1919 m. lapkritį baigė buhalterijos ir kooperacijos kursus.
1919–1922 m. tarnavo Lietuvos kariuomenėje, buvo karo valdininkas. 1922 m. rugsėjo–gruodžio mėn. buvo „Kario“ redaktorius. 1920–1921 m. kartu mokėsi Jono Jablonskio lietuvių kalbos kursuose, ruošdamasis studijoms. 1922 m. pabaigoje paleistas iš kariuomenės.
1926 m. baigė Lietuvos universiteto Humanitarinių mokslų fakultetą. 1926–1928 m. redagavo dienraščio „Lietuva“ priedus „Sekmoji diena“, „Iliustruotoji Lietuva“, 1927 m. išleido literatūrinį almanachą „Gubos“. 1933–1937 m. Švietimo ministerijos inspektorius. 1937–1939 m. dėstė Kauno „Aušros“ mergaičių gimnazijoje, Klaipėdos, Panevėžio, Vilniaus pedagogikos institutuose. 1939–1941 m. Vilniaus V gimnazijos direktorius. 1941–1953 m. mokytojavo Kauno gimnazijose, 1951–1971 m. Kauno politechnikos instituto dėstytojas, nuo 1968 m. docentas.
Paskelbė straipsnių apie mokyklą, pedagogiką, kalbos, literatūros ir jų dėstymo klausimais, nagrinėjo dorovines kultūros ir auklėjimo problemas. Jo vadovėliai gerai metodiškai parengti, pateikta klausimų ir kitų didaktinių užduočių. Parašė atsiminimų apie Vaižgantą, B. Sruogą, Vydūną, J. Jablonskį ir kitus. Palaidotas Petrašiūnų kapinėse.
Jerzy Jan Jastrzębski

Biografija

Gimė 1895 m. liepos 29 d. Avižienių kaime. Baigė Marijampolės gimnaziją. 1914 m. paimtas į Rusijos imperijos kariuomenę, dalyvavo I pasaulinio karo mūšiuose. 1918 m. grįžo į Lenkiją ir prisijungė prie 10-ojo Lietuvos ulonų pulko. 1923 m. Grudziondze pradėjo mokytis karininkų mokykloje. 1926-1928 m. mokėsi Varšuvos aukštojoje karininkų mokykloje. 1936 m. suteiktas pulkininko laipsnis.
1939 m. rugsėjį prasidėjus Vokietijos ir Lenkijos karui dalyvavo mūšiuose prieš vokiečius, spalio 18 d. pateko į nelaisvę. Kalintas Krokuvoje, bet sugebėjo pasprukti ir pasislėpti Radome. 1940 m. balandžio 27 d. išvyko į Krokuvą, iš kur vėliau slapta pasiekė Vengriją ir vėliau Prancūziją. 1940 m. gegužės mėnesį atvyko į Paryžių, iš kur artėjant vokiečiams pabėgo į Didžiąją Britaniją.
1942 m. pavasarį perkeltas į lenkų diviziją Viduriniuosiuose Rytuose. Dalyvavo karinėse pratybose Palestinoje, Irake, Sirijoje ir Egipte. 1943 m. gruodžio mėnesį iš Egipto buvo išsiųstas kovoti į Italiją. 1944 m. pradžioje dalyvavo Monte Cassino vienuolyno užėmimo operacijoje. 1944 m. balandžio 23 d. Monte Trocchio kaime buvo sunkiai sužeistas minos. Mirė kitą dieną 1944 m. balandžio 24 d. Vefrano kaimo ligoninėje. Jastžembskis buvo pirmasis lenkų kareivis žuvęs daugybę lenkų kareivių gyvybių nusinešusiame Monte Cassino mūšyje. Palaidotas Monte Cassino lenkų kareivių kapinėse.
Didžiagalvė kefalė

Žuvininkystė

Didžiagalvė kefalė yra svarbi pasaulyje maistinė žuvis, ji yra žvejojama ir auginama. 2012 m. buvo sužvejota apie 130 000 tonų kefalių, o užauginta 142 000 tonų.
Lauzdonys

Aplinkinės gyvenvietės

Janušiškė – 2 km 
 UKMERGĖ – 14 km
Liaušiai – 1 km
Žarijų I piliakalnis

Piliakalnis

Piliakalnis įrengtas Nemuno kairiojo kranto aukštutinės terasos pakraštyje. Aikštelė keturkampė, pailga šiaurės rytų – pietvakarių kryptimi, 40x26 m dydžio, 5 m žemesne pietvakarine dalimi. Jos šiaurės rytų krašte supiltas 6,5 m aukščio, 34 m pločio pylimas plokščiu 7x9 m viršumi. Pylimo išorinis 10 m aukščio šlaitas leidžiasi į 24 m ilgio, 32 m pločio, 4 m gylio griovį. Šlaitai statūs, 18 m aukščio.
Pylimas apardytas duobių, apaugęs lapuočiais. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 10 000 m².

Aplinkiniai piliakalniai

Pačiudiškių piliakalnis 8 kmSabalėnų piliakalnis 9 kmPagaršvio piliakalnis 2 kmMačiūnų piliakalnis 4 kmPelekonių I piliakalnis 7 kmŠakališkių piliakalnis 22 kmNaravų piliakalnis 6 kmŽarijų II piliakalnis 0,35 km
Pastaba:Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Naglių rezervatas

Naglių gamtos rezervatas – 1669,01 ha ploto gamtos rezervatas Lietuvoje, Kuršių nerijoje. Jis tęsiasi tarp Juodkrantės ir Pervalkos 9 kilometrus. Per jį eina Neringos dviračių takas. Yra Pažintinis takas.
Rezervatas skirtas išsaugoti unikalų Naglių kraštovaizdžio apylinkės gamtinį kompleksą su išpustytų kupstuotųjų (pilkųjų) kopų didžiojo gūbrio, jo pašlaitėje esančių kupstynės ir rumbių, Agilos ir Lydumo kyšulių (ragų), miškingos kauburiuotosios pajūrio palvės, pajūrio apsauginio kopagūbrio ir smėlynų ruožais, į Lietuvos raudonąją knygą įrašytų augalų ir gyvūnų rūšių radavietėmis, Europos bendrijos svarbos buveinėmis, dalyje teritorijos užtikrinant sąlygas natūraliam gamtinių procesų vyksmui.
Rezervato teritorijoje draudžiama bet kokia žmogaus veikla, rengiami tik moksliniai stebėjimai. Naglių rezervato pažintinis takas – vienintelė vieta, iš kurios galima apžiūrėti rezervato objektus.
1675–1854 metais čia buvo užpustyti keturi Naglių kaimai. Tuo metu kopų slinkimo greitis buvo nuo 0,5 iki 15 metrų per metus.
Turto patikėjimo teisė

Turto patikėjimo teisė – patikėtinio teisė patikėtojo nustatyta tvarka ir sąlygomis valdyti, naudoti perduotą turtą bei juo disponuoti. Patikėjimo teisė nustatoma asmeniniais tikslais, privačiai ar visuomeninei naudai. Turto patikėjimo teisės subjektai (patikėtiniai) Lietuvos Respublikoje yra valstybės ar savivaldybių įmonės, įstaigos ir organizacijos, taip pat gali būti kiti juridiniai ir fiziniai asmenys. Patikėtojas ar keli patikėtojai gali skirti vieną ar keletą patikėtinių, nustatyti jų skyrimo ar keitimo tvarką (LR CK4.107 str.). Turto patikėjimo teisės atsiradimo pagrindas gali būti: įstatymas, administracinis aktas, sutartis, testamentas, teismo sprendimas (LR CK 4.108 str.). Turto patikėjimo teisės subjektas, gindamas turimą turtą, turi teises, analogiškas turto savininkui, valdytojui (įtvirtintas LR CK 4.95–4.99 str.).

Turto patikėjimo teisės turinys

Valstybės ar savivaldybės įmonės, įstaigos, organizacijos valdo, naudoja atitinkamai valstybės ar savivaldybės joms perduotą turtą, juo disponuoja savo įstatuose (nuostatuose), taip pat valstybės ar savivaldybių įmonių, įstaigų, organizacijų veiklą reglamentuojančiuose norminiuose aktuose nustatyta tvarka bei sąlygomis, nepažeisdamos įstatymų ir kitų asmenų teisių bei interesų. Kiti juridiniai ir fiziniai asmenys valdo, naudoja patikėtojo jiems perduotą turtą bei disponuoja juo tiek, tokia tvarka bei sąlygomis, kaip nustatyta turto perdavimo patikėjimo teise sutartyje, testamente, teismo sprendime ar įstatyme (LR CK 4.109 str.).
Max Payne

Istorija

Pagrindinis žaidimo herojus – Niujorko policijos departamento pareigūnas, dirbantis Hels Kičeno (Hell's Kitchen) rajone, Niujorke. Žaidimo istorija prasideda Maksui grįžus namo ir radus ten prekeivius narkotikais, nužudytas žmoną bei naujagimę dukrelę. Po 3 metų Maksas jau slaptasis DEA agentas. Jis siekia surasti ir sunaikinti tuos narkotikų verslo narius.
Organinė chemija

Organinė chemija - chemijos mokslo šaka, nagrinėjanti organinių junginių (turinčių anglies atomus) struktūrą, savybes ir reakcijas. Nagrinėjant anglies junginių struktūrą yra nustatoma jų cheminė sudėtis ir cheminė formulė. Tiriant fizikines ir chemines savybes įvertinamas organinių junginių cheminis reaktyvumas. Organinių reakcijų tyrimų metu yra atliekama natūralių produktų, vaistų ir polimerų cheminė sintezė.
Organinė chemija nagrinėja ne tik angliavandenilius ar junginius sudarytus iš anglies, bet ir kitus elementus, ypač deguonį, azotą, sierą, fosforą ir halogenus.
Organinių junginių milžinišką įvairovę lemia anglies atomų savybė jungtis tarpusavyje į beveik neriboto dydžio grandines ir ciklines struktūras, kuriose kiekvienas anglies atomas sudaro keturis ryšius su kitais atomais.

Organinės chemijos svarba

Tik organinės chemijos pažangos dėka galima pagaminti tokias medžiagas, kurios šiandien plačiai naudojamos. Tai dažai, plastikai (plastikus plačiau nagrinėja polimerų chemija), kai kurie maisto produktai, sprogmenys, vaistai, kuras ir kita.
Lietuvos futbolo varžybos 1950 m.

Pirmasis etapas

Pirmajame etape komandos žaidė dviejose grupėse vieno rato sistema.

Antrasis etapas

Antrajame etape atskirai žaidė stipriausios (dviem ratais) ir silpniausios (vienu ratu) pirmojo etapo grupių komandos.
Karsakiškio Nukryžiuotojo Jėzaus bažnyčia

Istorija

Karsakiškio dvaro savininkai Ivaškevičiai dvare laikydavo kunigus, dažniausiai altaristas. Čia 1793–1795 m. ir 1804–1806 m. gyveno poetas, kunigas Antanas Strazdas. Ivaškevičiai 1803 m. pastatė medinę bažnyčią ir kunigui išlaikyti skyrė 40 dešimtinių žemės. Bažnyčiai sudegus, 1831 m. dvarininkas Galiofas pastatė naują medinę bažnyčią. Į Karsakiškį atvykęs finalistas Leonas Skopas 1869 m. rado bažnyčią apleistą, kiauru stogu.
1884 m. bažnyčia sudegė. L. Skopo rūpesčiu, remiant Sirapavo dvaro savininkui Petkevičiui, 1887–1888 m. pastatyta dabartinė mūrinė bažnyčia. Ją 1902–1905 m. įrengė kunigas Juozapas Remeikis. Pastatyti 8 registrų vargonai, nupirkti varpai (1915 m. išvežti į Rusiją). Klebono Povilo Svilo iniciatyva 1908–1909 m. bažnyčia nutinkuota ir išdažyta, apmūrytas šventorius. Klebonas savo lėšomis pastatė kleboniją, sutvarkė ūkinius trobesius. Vyskupas Pranciškus Karevičius bažnyčią 1914 m. konsekravo. 1924–1934 m. filijos reikalus tvarkė kunigas Vincentas Velžys. Nupirkti varpai, įsigyta naujų liturginių rūbų, indų, pastatyta suolų.

Architektūra

Bažnyčia neoromaninė, istoristinė, kryžminio plano (31,4 × 10,6 m), vienabokštė. Joje įrengti 5 altoriai. Šventoriaus tvora ažūrinė, plytų mūro.
Laima Jackevičienė

Biografija

Duonos, pyrago ir konditerijos gaminių UAB „Nilama“ direktorė.
2001 m. Lietuvos socialdemokratų partijos Druskininkų skyriaus narė.
2004–2007 m. Druskininkų savivaldybės tarybos narė.
Fuko švytuoklė

Fuko švytuoklė – paprastas prietaisas, skirtas demonstruoti Žemės sukimąsi. Pavadinta prancūzų fiziko Léon Foucault garbei. Nors buvo seniai žinoma, kad Žemė tikrai sukasi, tačiau kai 1851 m. buvo pristatyta švytuoklė, tai buvo pirmasis paprastas Žemės sukimosi įrodymas. Šiandien Fuko švytuoklės yra populiarios mokslo muziejuose ir universitetuose.

Fuko švytuoklė Vilniaus universitete

Vilniaus universiteto Šv. Jonų bažnyčios varpinėje yra įrengta Fuko švytuoklė. Nuo specialios pakylos galima stebėti, kaip juda ratu ant plono lyno virš marmurinio ciferblato pagrindo pakabintas keliasdešimties kilogramų rutulys.
Prancūzijos užjūrio valdos

Prancūzijos užjūrio valdos (pranc. France d'outre-mer, DOM-TOM) - neoficiali Prancūzijos administracinių vienetų, esančių ne Europoje, grupė. Tai - Prancūzijos kolonijinės imperijos palikimas.
2009 m. šiose valdose gyveno apie 2,6 mln. gyventojų.
Nepaisant šių teritorijų atokumo, jos yra integrali Prancūzijos (ir ES) dalis, čia naudojama valiuta euras, rankami atstovai į Prancūzijos Parlamentą, Senatą ir Europos Parlamentą.
Churibga

Istorija

Churibga įkurta 1923 m., prancūzams pradėjus fosfatų gavybą. Tuo metu, Churibga buvo pagrindinis fosfatų tiekėjas pasaulyje.
La Marquise

La Marquise – manoma, jog tai seniausias pasaulyje tebevažiuojantis automobilis, varomas garais (2011 m. duomenys). Tai 1884 m. įmonės „De Dion, Bouton & Trépardoux“ pagamintas modelis. Sukurtas kaip prototipas ir pavadintas Albero de Diono motinos garbei.
1887 m. de Dionas juo važiavo vienoje parodoje, kuri kartais buvo vadinama pirmosiomis automobilių lenktynėmis. Tiesa, de Dionas buvo vienintelis šių lenktynių dalyvis. Automobilis įveikė maždaug 32 km trasą nuo Paryžiaus iki Versalio, vidutiniškai išvystydamas 25,8 km/h greitį.
Kurui buvo naudojama anglis, malkos ar popieriaus lakštai. Reikalingo garų kiekio sukaupimas užtrukdavo apie 30–40 min. Automobilis galėjo išvystyti maksimalų 61 km/h greitį.
2007 m. viename automobilių labdaros renginyje automobilis parduotas už $3 520 000 JAV dolerių. 2011 m. aukcione perparduotas už $4 600 000 JAV dolerių.
Konseljeiro Lafajetė

Istorija

Vietovė kolonizuota nuo 1711 m., gyvenvietė įkurta 1790 m. ir vadinta Real Vila de Keluzu (Real Vila de Queluz). Miesto teisės suteiktos 1872 m., o 1934 m. miestas pervadintas čia gimusio politiko ir teisininko Lafayette Rodrigues Pereira garbei.
Faktas (filmas)

Faktas – Lietuvos kino studijoje 1980 m. sukurtas filmas-drama. Filmo trukmė – 91 min. Pirmaisiais metais kino teatruose filmą pažiūrėjo 5,9 mln. žiūrovų. Užsienyje filmas rodomas pavadinimu „Nulinė kraujo grupė“.

Siužetas

Filmo pagrindas - konkretus istorinis Antrojo pasaulinio karo faktas: 1944 m. birželio 3 d. vokiečių kariškiai sudegino Pirčiupių kaimą su visais 119 jo gyventojų. Filmas įmanomai tiksliai atkuria šios baisios dienos įvykius.
1917 m. kanonų teisės kodeksas

1917 m. Kanonų teisės kodeksas – modernus bažnytinės (kanonų) teisės sąvadas, 1983 m. Kanonų teisės kodekso (dabar galiojančio Romos katalikų bažnyčios teisės sąvado) pirmtakas. Sudarytas iš 5 knygų. Kanonų teisės kodeksas, kurį parengti kanonistui Pietro Gasparri pavedė Pijus X, o teisinę galią suteikė Benediktas XV (1917 m.).
Kodeksas laikytas Romos centralizmo – Popiežiaus galių didėjimo ir plėtimo – ženklu. Teisės istorijos kontekste – teisės sistematizacija, kodifikuotas teisės aktas, pakeitęs Viduramžių Kanonų teisės sąvadą Corpus iuris canonici.
Šindžiuku

Simboliai

Oficiali gėlė – Rododendras, medis – japoninis skirpstulas (Zelkova serrata).
Vytenis Kabaila

Vytenis Kabaila (1929 m. spalio 7 d. Šiauliai – 1992 m. sausio 20 d. Vilnius) – matematikas, profesorius.

Biografija

Tėvas Pranas Kabaila, brolis Algis Kabaila, žmona Meilutė Kabailienė.
1954 m. baigė Vilniaus universitetą. 1955–1992 m. Vilniaus universiteto dėstytojas, nuo 1988 m. profesorius. 1960 m. Fizikos ir matematikos mokslų kandidatas.
Tyrimų sritys: Hardy klasių funkcijos, nekorektiškieji uždaviniai su operatorinėmis lygtimis, meromorfinių funkcijų Nevanlinos charakteristikos.
Varanavas

Istorija

Minimas nuo 1536 metų. XX a. kurį laiką buvo valsčiaus centras.
Oskaras Kurnatauskas

Biografija

Kurnatauskų giminė Lietuvoje įsikūrė 1676 m., kai iš Poznanės atvykęs Andriejus Kurnatovskis buvo paskirtas Slucko kunigaikštystės paseniūniu. Vėliau devyni Kurnatauskų vyrai tarnavo kunigais Lietuvos reformatų bažnyčioje „Unitas Lithuaniae“.
Oskaras gimė ir augo žinomo Žemaitijos distrikto vicesuperintendento ir Kėdainių kunigo Tito Romano Kurnatausko vienuolikos asmenų šeimoje. Baigęs Slucko gimnaziją, jis studijavo teologiją Dorpato universitete. Paskirtas kunigauti į Biržus, šiame mieste praleido 18 metų. Kartu su superintendentu Konstantinu Močiulskiu pastatė iki mūsų dienų išlikusią raudonų plytų Biržų evangelikų reformatų bažnyčią.
1875 m. Kuršo reformatų konsistorijos pakviestas persikėlė gyventi į Mintaują, joje iki 1910 m. ėjo kunigo ir Konsistorijos patarėjo pareigas. Iš Mintaujos važinėjo į Rygą, kur miesto reformatų bažnyčioje telkėsi lietuvių tikinčiųjų bendruomenė, nuo 1902 m. turėjusi vieną-dvi lietuviškas pamaldas per mėnesį. Kartu su kunigu Alfredu Geistu (vok. Alfred Geist) užaugino bendruomenę iki penkių šimtų ir jau 1908 m. buvo įkurta atskira Rygos evangelikų reformatų lietuvių parapija. 1910 m. Kurnatovskiai pervažiavo gyventi į Rygą.
Šeimoje užaugo šeši vaikai, iš kurių labiausiai žinomas Konstantinas Kurnatauskas – pirmasis Kelmės progimnazijos direktorius ir Kauno valstybinio universiteto profesorius, Lietuvos reformatų bažnyčios Sinodo išrinktas išeivių generaliniu superintendentu.
O.Kurnatauskas nebuvo abėjingas krašto istorijai. 1884 m. kartu su Mintaujos apskrities teisėju baronu Francu fon Bistramu, Mintaujos gimnazijos mokytoju Karlu Boy ir kunigu Augustu Bylenšteinu dalyvavo tiriant lietuvių Griežės ir latvių Griezės apylinkes.
Atneškite man Alfredo Garsijos galvą

Turinys

Meksikiečių politikas, vadinamas Bosu, sužino, kad jo duktė Tereza nėščia ir kad vaiko tėvas – buvęs jo pagalbininkas Alfredas Garsija. Įsiutęs Bosas duoda savo parankiniams užduotį – kas pristatys Garsijos galvą, gaus milijoną dolerių.
Du smogikai atvyksta į Meksiko miestą, kur, ieškodami Garsijos, susipažįsta su Berniu. Pastarasis, anksčiau pažinojęs Garsiją, sutinka įvykdyti užduotį per 4 dienas už 10 tūkstančių dolerių. Jis susitinka su buvusia Garsijos, o dabar jo paties meiluže Elita, kuri patvirtina, kad Alfredas neseniai žuvo vairuodamas automobilį ir yra palaidotas atokaus miestelio kapinėse. Bernis su Elita leidžiasi į kelionę, kad įvykdytų užsakymą – atgabentų Garsijos galvą...
Brigas

Brigas – dvistiebis jūrinis burlaivis su tiesiosiomis burėmis ant abiejų stiebų ir įstrižąja bure ant grotstiebio. Naudotas XVIII–XIX a. Tai būdavo svarbus karinių laivynų laivas, pasižymėdavęs dideliu manevringumu, geromis navigacinėmis savybėmis, todėl naudotas beveik visame pasaulyje žvalgybos, pakrančių apsaugos, eskorto, ryšių reikmėms. Kariniai brigai būdavo 200–400 t vandentalpos (krovininiai – iki 300 t), iki 32 m ilgio, 8-9 m pločio, 3-4 m grimzlės, iki 22 km/h (12 mazgų) greičio. Įgulą sudarydavo iki 120 žmonių. Ginkluotę sudarydavo 10–24 patrankos.
Brigas XVII–XVIII a. išsivystė iš brigantinos. Kaip ir pastarosios, brigai dažnai naudoti piratų.
Avamoris

Avamoris – alkoholinis gėrimas, atsiradęs ir būdingas tik Okinavai Japonijoje. Jis gaminamas iš ryžių, bet nėra tiesioginis raugimo produktas (kaip sakė), o gaunamas distiliuojant (kaip šoču). Avamoris dažniausiai 60 laipsnių (30 % alkoholio), bet eksportuojamose rūšyse gali būti 50 laipsnių (25 % alkoholio). Ilgai laikant pagerėja avamorio skonis ir švelnumas. Kai kurios avamorio rūšys (hanadzakė) yra 120 laipsnių (60 %) ir gali degti.
Avamoris dažniausiai geriamas su vandeniu ir ledukais. Taip jį patiekia Okinavos restoranuose. Kai kurie avamorį geria gryną ar su kokteiliais.
Okinavoje avamorį kartais vadina „salos sake“ (jap. 島酒 shima-zake) arba šima sutrumpintai.
Apie 2005 m. puodelis avamorio kainavo 350 jenų ir 50 tūkst. išlaikyto avamorio molinė vaza.
Česlovas Gabalis

Česlovas Gabalis (g. 1964 m. lapkričio 21 d. Estijoje) – Lietuvos dainininkas, populiariosios bei roko muzikos atstovas, roko grupės „Pelenai“ lyderis.

Biografija

Gimė Estijoje, kur buvo komandiruotas jo inžinierius tėvas. Plungėje baigė mokyklą. Mokėsi pas Juozą Milašių. Stojo į Juozo Tallat-Kelpšos aukštesniąją mokyklą.
Po karinės tarnybos dainavo viešbučio „Lietuva“ restorane Vilniuje. Kaip profesionalas dainuoja nuo 1996 m., roko grupės „Pelenai“ vokalistas. Išgarsėjo Romeo vaidmeniu miuzikle „Meilė ir mirtis Veronoje“. Atliko pagrindinius vaidmenis prestižiniuose muzikos veikaluose “Peras Giuntas”, “Jėzus Kristus superžvaigždė”, “Paryžiaus katedra”, „Žmogus iš Lamanšo“.
Drauge su R. Čivilyte ir Daina Bilevičiūte atidarė dainavimo mokyklėlę.
Vedęs. Žmona Edita. Dukra Goda. Pirmoji žmona Rosita Čivilytė, kurios dukrą Agnę Gabalis įsidukrino, suteikė savo pavardę.
Kartu su Romanu Asmolkovu („Pelenai“), Tadu Žukausku („Bix“) ir Roku Beliukevičium („Freaks On Floor“) 2009 m. subūrė roko grupę "Minor Modesty" ir 2013 m. išleido albumą "Deadline For a Frozen Snail".
Milicijos seržantas (1936-1943)

Milicijos seržantas (rus. сержант милиции) – specialusis jaunesniojo TSRS milicijos vadovaujančio personalo laipsnis 1936-1943 m. Atitiko valstybės saugumo seržantą (NKVD sistema), leitenantą Raudonojoje Armijoje ir leitenantą kariniame laivyne. Šis laipsnis atitiko dabartinį karinį laipsnį leitenantas.
Milicijos laipsnių sistemoje žemesnis laipsnis buvo milicijos viršila, o aukštesnis – milicijos jaunesnysis leitenantas.
Pirmąjį milicijos karininko laipsnį milicijos seržantas suteikdavo asmenims, sėkmingai baigusiems dvejų metų milicijos mokyklas arba turintiems atitinkamą darbo milicijoje stažą ir išlaikiusiems numatytus egzaminus. Nutarimo pastaboje buvo nurodyta, kad neišlaikiusieji egzaminų galėjo būti priimami tarnybon kaip kandidatai į milicijos seržantus.
Milicijos seržantams, atitarnavusiems 3 metus su šiuo laipsniu ir teigiamai atestuotiems, būdavo suteikiamas milicijos jaunesniojo leitenanto laipsnis.

Laipsnio istorija

Milicijos seržanto laipsnis TSRS NKVD darbininkų ir valstiečių milicijos sistemoje buvo įvestas 1936 m. balandžio 26 d. TSRS CVK ir TSRS LKT nutarimu, kuris buvo paskelbtas 1936 m. gegužės 5 d. NKVD įsakymu Nr. 157.
Ši laipsnių sistema veikė iki 1943 m. vasario 9 d., kai TSRS AT Prezidiumo nutarimu „Apie NKVD ir milicijos organų vadovaujančio personalo laipsnius“ (О званиях начальствующего состава органов НКВД и милиции) buvo įvesta nauja specialiųjų laipsnių sistema, atitikusi kariuomenės laipsnius.
Metacritic

Istorija

Tinklalapis veiklą pradėjo 2001 m. sausį. Jį sukūrė Marc Doyle kartu su seserimi Julie Doyle Roberts ir bendrakursiu iš Pietų Kalifornijos universiteto, Jason Dietz.
2005 m. buvo parduotas tinklalapiui CNET, kuris priklauso bendrovei „CBS Corporation“.
2010 m. tinklalapio išvaizda buvo gerokai pakeista. Tai susilaukė itin nepalankios lankytojų reakcijos.